

**Moldova György**

„Nem kell sokat dolgozni, csak mindig.”

A kvíz beküldési határideje 2022.04.30.

A helyes megfejtők között minden hónap végén könyvjutalmat sorsolunk ki.

1. Reif György néven született. Melyik költő hatására választotta a Moldova nevet?

a. József Attila

b. Radnóti Miklós

c. Csokonai Vitéz Mihály

2. Ki volt évfolyamtársa a Színház- és Filmművészeti Főiskolán?

a. Csurka István író

b. Deme Gábor dramaturg

c. Balogh Éva színművész

3. Moldova melyik regényéből idéztünk és mely történelmi esemény elevenedik meg a regény lapjain? „Újév napján mi vigadjunk, dicsőült Jézust mi imádjuk. A következő újesztendőt pedig az Isten ne engedje nekünk itt tölteni, hanem a magunk hazájában, Magyarországon.”

a. Negyven prédikátor – 1673–74-ben a Bécsi Udvar által irányított ellenreformáció

b. Ha jönne az angyal – Rákóczi szabadságharc után Törökországba került bujdosók száműzetése

c. Malom a pokolban – az '50-es évek Magyarországa

4. 1989. március 24-én volt a premierje Moldova: Malom a pokolban című regényéből készült színdarabnak a Madách Színházban. Ki játszotta Flandera János szerepét?

a. Mácsai Pál

b. Kulka János

c. Rudolf Péter

5. Moldova melyik lap munkatársa volt 1990-től?

a. Hócipő

b. Magyar Hírlap

c. Népszabadság

6. Mikor játszódik A Bal oroszlán című kötetben megjelent A kereszt című műve?

a. 1347-es pestisjárvány

b. 1644-es kolerajárvány

c. 1972-es feketehimlő-járvány

7. Melyik politikust tartja politikai példaképének, akiről életrajzi köteteket is írt?

a. Kádár János

b. Rákosi Mátyás

c. Horn Gyula

8. Melyik műve idézte meg az 1882-es tiszaeszlári pert?

a. Malom a pokolban

b. A törvény szolgája

c. A város hercege

9. Melyik regényének témája az Államvédelmi Hatóság?

a. A változások őrei

b. Az elbocsátott légió

c. Az Elátkozott Hivatal

10. Önéletrajzi köteteinek száma 13. Mi a közös címük?

a. Az utolsó töltény

b. Életem

c. Életem regénye

11. Baranyával két riportkönyvében is foglalkozik. Melyik ez a kettő?

a. Tisztelet Komlónak és Pécsi legendák

b. Tisztelet Komlónak és Ha az Isten hátranézne

c. Tisztelet Komlónak és A magasház árnyékában

12. Melyik foglalkozás dolgozóiról nem írt riportkönyvet?

a. a textilipar dolgozóiról és a kamionsofőrökről

b. a vasutasokról és a rendőrökről

c. a könyvtárosokról és a tanárokról

13. Mi a címe a tűzoltókról írt kötetének?

a. Harcolj vagy menekülj

b. Ég a Duna

c. Akit a füst megcsapott

13+1. Felesége elvesztése után újra nősült. Mivel foglalkozik Palotás Katalin, a szerző második felesége?

a. irodalmi szerkesztője

b. kiadója

c. műveinek illusztrátora

Kérjük, adja meg nevét és elérhetőségét!

Amennyiben én nyerem meg a kvízt, az alábbi érdeklődési körömnek megfelelő könyveknek örülnék:

(*Aláírásommal kijelentem, hogy hozzájárulok, ahhoz, hogy a Csorba Győző Könyvtár (a továbbiakban: CSGYK) az irodalmi kvíz játék során megadott nevem és elérhetőségem a játék lebonyolításához szükséges mértékben és ideig kezelje, illetve nyertességem esetén nevem a CSGYK honlapján nyilvánosságra hozza. Tudomásom van arról, hogy a személyes adataimmal kapcsolatosan jogom van a tájékoztatáshoz, a hozzáféréshez, a helyesbítéshez, a törléshez, az adatkezelés korlátozásához és a jogorvoslathoz. Tudomásul veszem, hogy az adatkezeléssel kapcsolatos kérdéseimmel az adatvedelem@csgyk.hu e-mail címen élhetek jelzéssel. Tisztában vagyok azzal, hogy hozzájárulásom bármikor, indokolás nélkül visszavonhatom.*)